রেকর্ড, তিন ঘণ্টার পডকাস্ট ইন্টারভিউ মোদির, শেয়ার করলেন ট্রাম্প

ওয়েব ডেস্ক: আমেরিকার খ্যাতনামা পডকাস্টার (Podacster) লেক্স ফ্রিডম্যান (Lex Fridman)। একটানা তিন ঘণ্টা প্রধানমন্ত্রী নরেন্দ্র মোদির (Narendra Modi) ইন্টারভিউ (Interview) নিয়েছেন। প্রধানমন্ত্রী হওয়ার পর একটানা এত দীর্ঘ সময় কাউকে ইন্টারভিউ দেননি মোদি। এআইকে কাজে লাগিয়ে অভিনব অনুবাদের মাধ্যমে এই ইন্টারভিউ প্রক্রিয়া প্রচার হয়েছে রবিবার। ইন্টারভিউতে আমেরিকার প্রেসিডেন্ট ডোনাল্ড ট্রাম্পের আগের জমানায় তাঁর সখ্যের কথা বলেছেন মোদি। ভারতের প্রধানমন্ত্রীর এই ইন্টারভিউ ট্রুথ সোশ্যাল মিডিয়ায় শেয়ার করলেন ট্রাম্প। সোমবার দেশের অন্যতম আলোচনার বিষয় ছিল প্রধানমন্ত্রীর এই পডকাস্ট ইন্টারভিউ। ২০১৯ সালে হাউডি মোদি অনুষ্ঠান, নির্বাচনী প্রচারসভায় ট্রাম্পকে লক্ষ্য করে গুলি চালনা, তাঁর হোয়াইট হাউস সফর। মোদির স্মৃতিচারণায় উঠে এসেছে এই তথ্য।

কথোপকথনে প্রধানমন্ত্রী মোদি আমেরিকায় ‘হাউডি মোদি’ অনুষ্ঠানকে বিশেষ মুহূর্ত বলে বর্ণনা করেছেন। মোদি জানিয়েছেন, ধন্যবাদ দিতে গিয়ে সাধারণভাবে ট্রাম্পকে বলেছিলেন, স্টেডিয়ামে ঘোরা যাক। ট্রাম্প রাজি হয়ে দ্রুত ব্যবস্থা করেছিলেন। ট্রাম্পের প্রশাংসা করে তিনি জানান, যখন সাম্প্রতিক নির্বাচনী প্রচার সভায় ট্রাম্পকে গুলি করা হয়। তখনও তাঁর মধ্যে সেইরকম প্রতিরোধ ক্ষমতা, সংকল্প দেখেছিলাম। তাঁর জীবন আমেরিকার জন্য। তাঁর আমেরিকা ফার্স্ট স্পিরিট মুগ্ধ করে। যেভাবে আমরা ভারত ফার্স্ট স্পিরিটে বিশ্বাস করি। কীভাবে প্রোটোকল ভেঙে ট্রাম্প তাঁকে হোয়াইট হাউসে ঘুরিয়েছিলেন তাও তুলে ধরেন মোদি।

আরও পড়ুন: মার্কিন জাহাজে পাল্টা হামলা! হুথিদের দাবি নাকচ করল ট্রাম্প সরকার

দেখুন অন্য খবর: